《赠赵圣源》
宋代·吴则礼

北湖河西来，系船清洛尾。老眼便许奇，日日南山紫。

脱身戎马间，见此佳公子。手捉有锦囊，胡床教脱屣。

剧谈倚蒲团，胜处辄启齿。非关偶追寻，臭味有相似。

不知官如何，但说丘壑事。俗子初未侵，唤醒云壑睡。

古图开巨然，茗椀同料理。落日望长空，西风雁行起。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。